26/04/2012 | Administración LocalMunicipal
Santa Comba
Concesión de licenza de obra maior e de actividade sen dereito a apertura

ANUNCIO “DECRETO N.° 436/12.–AVOCACIÓN DE COMPETENCIAS DELEGADAS NA XUNTA DE GOBERNO LOCAL A FIN DE CONCESION LICENZA DE OBRA MAIOR E DE ACTIVIDADE SEN DEREITO A APERTURA Visto o expediente que se tramita a instancia de LÁCTEOS ALEJANDRO ESTEBAN HENZE MUGARTEGUI S. A., con domicilio social na Pereira, Santa Comba, para a concesión da licenza para ampliación de construcións destinadas a industria láctea de primeira transformación, sita no referido lugar, de acordo co proxecto presentado, redactado polo enxeñeiro agrónomo D. Cristian Hernan Barbakadze Piñole. Mediante decreto da Alcaldía n.° 929/2011, do 21 de xuño, de delegación de competencias da Alcaldía na Xunta de Goberno Local deste municipio, corresponde a este órgano a competencia para aprobacion de licenzas maiores así como as que confire o artigo 196-2 da Lei 9/2002, do 30 de decembro, de ordenación urbanística e de protección do medio rural de Galicia. O expediente atópase totalmente concluso, pendente sa súa resolución, e dándome conta por parte do interesado que o próximo día 29/03/2012 finaliza o prazo de presentación da correspondente licenza municipal en relación cunha subvención para a referida instalación, e polo que cómpre acelerar os trámites para a súa resolución. A próxima xuntanza ordinaria da Xunta de Goberno Local terá lugar o día 12 de abril de 2012, e dado que como órgano colexiado esta suxeito a unha previa convocatoria e celebración de sesión, que leva unha obrigada demora na resolución do expediente, un gasto innecesario para as arcas municipais, e sobre todo un prexuízo á empresa solicitante, especialmente nesta época de crise. Por elo, son razóns de eficacia e eficiencia que fan convinte substraer, para este caso concreto, do órgano competente para resolver por canto así o aconsellan as circunstancias económicas e sociais enriba transcritas. Á vista do anterior, ao abeiro dos artigos 44 do Regulamento de organización, funcionamento e réxime xurídico das corporacións locais, aprobado por Real Decreto 2568/86, do 28 de novembro, e no artigo 14 da Lei 30/1992, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), e dadas as competencias que me confire a lexislación vixente, RESOLVO Primero. –Avocar, para este caso concreto, a competencia para decidir no expediente referenciado Segundo. –Concesión da licenza de actividade sin dereito a apertura e a seguinte licenza de obra maior, de acordo coas seguintes consideracións e resultandos: Considerando: O art.21.1) da Lei 7/1985, do 2 de abril, segundo modificación dada pola Lei 57/2003, do 16 de decembro; o artigo 41 do Regulamento de organización, funcionamento e réxime xurídico das entidades locais, do 28 de novembro de 1986 e o art.61.1) da Lei 5/97, do 22 de xullo, da administración local de Galicia, por delegación da Alcaldía mediante resolución n.° 929/2011, do 21 de xuño. Considerando: A Lei 15/2004, do 29 de decembro, de modificación da Lei 9/2002, do 30 de decembro, de ordenación, urbanística e protección do medio rural de Galicia; o Plan Xeral de Ordenación Urbana aprobado pola Corporación Municipal, en sesión extraordinaria celebrada o día 5 de abril de 2001, (BOP n.° 86, do 16 de abril de 2001), así como as correccións aprobadas pola mesma Corporación en sesión do 23 de agosto de 2001 (BOP n.° 226 do 1 de outubro de 2001). Resultando: Que admitido a trámite, incorporáronse ao expediente o preceptivo informe técnico e os informes xurídicos Resultando: Que tramitado, igualmente, o expediente relativo á/s solicitude/s de licenza/s urbanística/s de data 2 de marzo de 2012 (rexistro de entrada n.° 1433) para concesión da licenza para ampliación de construcións destinadas destinadas a industria láctea de primeira transformación, sita no referido lugar, de acordo co proxecto presentado, redactado polo enxeñeiro agrónomo D. Cristian Hernan Barbakadze Piñole, no que albergará a/s referidals actividade/s, non se opón ao disposto nas ordenanzas municipais e normas sobre planeamento urbanístico aplicable ao/s sitio/s onde se pretende/n situar. Considerando: Que mediante resolución da Secretaría Xeral de Urbanismo de data 10,01,2012, concédese a autorización autonómica no solo rústico para a ampliación dunha industria láctea no lugar de parroquia de A Pereira, Concello de Santa Comba (Expte.078/2011) Considerando: Que na tramitación de ámbolos dous expedientes observáronse as prescricións legais. Considerando: Que en virtude do disposto no art.196-2 da Lei 9/2002, do 30 de decembro, de ordenación urbanística e de protección do medio rural de Galicia, estes expedientes deben ser obxecto dunha soa resolución. Considerando: Que segundo o informe xurídico emitido, que obra no expediente, o expediente tramitouse de acordo co disposto no Decreto n.° 133/2008, do 12 de xuño, de avaliación da incidencia ambiental. Con data 14 de febreiro de 2011 o Departamento Territorial da Consellería de Medio Ambiente, Territorio e Infraestructuras resolve, tras estudia-lo expediente, que non é necesario someter a actividade ó procedemento de avaliación de incidencia ambiental, aínda que indica que deberán terse en tonta na licenza municipal de activiade que se conceda unha serie de medidas protectoras e correctoras para acadar unha maior protección do medio ambiente RESOLVO: A).–A CONCESIÓN DA LICENZA DE ACTIVIDADE SEN DEREITO A APERTURA para a/s actividade/s solicitada de industria láctea de primeira transformación na ampliación de construcións de industria preexistente, sita no referido lugar, de acordo co proxecto presentado, redactado polo enxeñeiro agrónomo D. Cristian Hernan Barbakadze Piñole. Necesariamente observaranse as condicións contidas no proxecto técnico, así como as seguintes medidas correctoras: Todos os residuos de construción entregaranse a un xestor autorizado. – Os residuos perigosos serán entregados só a un xestor autorizado específico de cada un deles (RD 833/1988, do 20 de zullo, RD.952/1997, do 20 de xuño, Lei 10/1998, do 21 de abril, de residuos). Non puidendo comezar a exerce-la mencionada actividade mentres non se conceda a licenza de apertura, para o que será indispensable que o interesado achegue certificado do técnico director das obras ou instalacións no que se especifique a conformidade das mesmas cos termos desta licenza; debéndose ingresar, previamente, nas arcas municipais a cantidade á que ascende as taxas regulamentarias, segundo liquidación que se practicará pola intervención municipal. B).–Deixando a salvo o dereito de propiedade e sen prexuízo de terceiros, OUTORGAR A LICENZA URBANÍSTICA solicitada e coas condicións xerais que se adxuntan ao presente acordo e particulares establecidas para a mesma: LICENZA N.° 14M/12.–LÁCTEOS PÉREZ OLVEIRA, S. A., veciño da Pereira, Santa Comba, concesión da licenza para pro-xecto de ampliación de construcións destinadas destinadas a industria láctea de primeira transformación, sita no referido lugar, redactado polo enxeñeiro agrónomo D. Cristian Hernan Barbakadze Piñole. CONDICIÓNS PARTICULARES. A calificación está dentro do solo rústico de protección agropecuaria. A ampliación axústase ás determinacións da ordenanza de aplicación neste tipo de solo. Cumpre co CTE e as determinacións fixadas polo PXOU. Debendo executarse de conformidade coas previsións contidas no proxecto e plano anexo, así como cumprirse as condicións de edificación establecidas no art.42 da Lei 9/2002, en particular: as características tipolóxicas estéticas e constructivas e os materiais, cores e acabados serán acordes coa paisaxe natural e as construcións tradicionais do contorno, garantindo o mínimo impacto visual sobre a paisaxe e a mínima alteración do relieve natural dos terreos. De conformidade co previsto no art.42.1 da Lei 9/2002, farase constar no Rexistro da Propiedade a vinculación total da superficie real do predio á construción e uso autorizados, expresando a indivisibilidade e as concretas limitacións de uso e edificabilidade que de seguido se relacionan: uso autorizado: industria láctea; superficie edificada: 6.100,96 m 2, superficie máxima ocupada pola edificación en planta: 5.611,66 m 2, 17,26% da finca, superficie mínima en estado natural: 54,66% da finca. No non consignado neste apartado estarase ao disposto nas condicións sinaladas na referida resolución da Secretaría Xeral de Urbanismo de data 10/01/2012 (Expte.078/2011). Finalizadas as obras de ampliación deberá presentar certificación emitida por técnico ompetente da súa execución conforme ao proxecto presentado. Outorgándose un prazo de seis (6) meses para a súa iniciación e de tres (3) anos para a finalización das obras, con su-xeición ás condicións particulares e xerais establecidas na correspondente ordenanza; e aproba-la liquidación dos dereitos municipais que figuran no expediente, debendo ingresarse previamente o seu total importe nas arcas municipais. C).–Aproba-la liquidación da taxa pola expedición de licenzas urbanísticas por importe de 60 €; aproba-la liquidación provisional correspondente ó ICIO por importe de 75.273,70 € e aproba-la liquidación da taxa de licenza pola apertura de establecementos por importe de 268,58 €. D).–Notifíquese esta resolución ó/á interesado/a así como os recursos legais que contra a mesma poida interpoñer. Terceiro. –Este Decreto entrará en vigor a día de hoxe, sen prexuízo da súa publicación no Boletín Oficial da Provincia, de acordo co disposto no artigo 44 do ROF. Cuarto. –Dar conta do contido da presente resolución ao Pleno da Corporación na primeira sesión que se celebre, de acordo co establecido no artigo 38 d) do Regulamento de organización, funcionamento e réxime xurídico das corporacions locais, á Xunta de Goberno Local, así como aos departamentos implicados. Mándao e asínao o Sr. alcalde, D. Antonio Manuel Landeira Gallardo, en Sta. Comba a vinteoito de marzo de dous mil doce. O ALCALDE, A SECRETARIA,” Sta. Comba, a 28 de marzo de 2012. O ALCALDE,